POZIV
na sudjelovanje u savjetovanju javnošću o

NACRTU ODLUKE O NAGRAĐIVANJU KVALITETE U SPORTU
 I VRHUNSKIH SPORTSKIH POSTIGNUĆA 

Projekt koji se odnosi na nagradu za vrhunske sportske rezultate prvenstveno služi kao podrška održivom razvoju sporta i neovisan je o svim ostalim programima. Pod nagradama za kvalitetu u sportu  i nagradama za vrhunska sportska postignuća podrazumijeva se dodjela novčanih nagrada za postignutu kvalitetu u sportu i ostvarene sportske rezultate kojima se nastoji naglasiti važnost sportskih aktivnosti i uspjeha te pomoći  sportašima, klubovima i ostalim sportskim djelatnicima, što je u sportskom načinu  života vrlo važan čimbenik.

Osječko-baranjska županija se s ponosom može pohvaliti vrhunskim sportašima koji su priznati na europskom i svjetskom nivou. To je veoma bitno jer smo zbog njih na karti sporta pozicionirani kao vrlo važan čimbenik međunarodnih natjecanja. To potvrđuje i činjenica da je Osječko-baranjska županija osvojila titulu Europske regije sporta za 2024. godinu. Razvidno je da je sport sam po sebi puno više od društvene aktivnosti. Sport je veliki promidžbeni alat i grana koja osnažuje turizam i gospodarstvo regije, što je Osječko-baranjska županija i prepoznala.
     
Nacrt Odluke o nagrađivanju kvalitete u sportu i vrhunskih sportskih postignuća obuhvaća sportaše, sportske klubove i ostale djelatnike u sportu te se predlaže, sukladno Zakonu o pravu na pristup informacijama i Kodeksu savjetovanja sa zainteresiranom javnošću, provođenje postupka savjetovanja sa zainteresiranom javnošću.
Budući da je riječ o planskom dokumentu kojim se uređuju pitanja kojima se neposredno ostvaruju potrebe građana ili druga pitanja od interesa za opću dobrobit građana i pravnih osoba na području Osječko-baranjske županije, sukladno članku 11. Zakona o pravu na pristup informacijama ("Narodne novine" broj 25/13., 85/15. i 69/22.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću ("Narodne novine" broj 140/09.) u postupcima donošenja zakona, drugih propisa i akata, stavljanjem Nacrta Odluke o nagrađivanju kvalitete u sportu i vrhunskih postignuća na mrežnu stranicu Osječko-baranjske županije s mogućnošću sudionika da u pisanom obliku ili elektronskom poštom dostave svoje komentare, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 7. studenoga do 7. prosinca 2025. godine.
Organizator i nositelj postupka savjetovanja je Upravni odjel za obrazovanje, kulturu i sport Osječko-baranjske županije.
Pozivamo vas na sudjelovanje u postupku Savjetovanja, za koju potrebu vam je na raspolaganju utvrđeni Nacrt Programa Odluke o sufinanciranju kapitalnih ulaganja u sportske objekte i terene i Obrazac sudjelovanja u savjetovanju. 
· Nacrt Odluke o nagrađivanju kvalitete u sportu i vrhunskih sportskih postignuća
· Obrazac sudjelovanja u savjetovanju 


